ANDREW WOMMACK EVANKELIUMIN ÄÄRELLÄ
Uskon lainalaisuudet, osa 3
Tartu parantumiseen, joka on sinun Jeesuksessa.
Jumala haluaa parantaa sinut. Se on evankeliumin totuus.
―Tervetuloa evankeliumin äärelle.
Jatkan opetusta aiheesta "Jumala haluaa parantaa".
Tulemme jatkamaan näiden totuuksien parissa ensi viikollakin.
Olen sanonut jo aiemmin, että olen todella innoissani tästä sarjasta, -
koska vain harvat ovat täysin varmoja siitä, että Jumala haluaa parantaa.
Lähes kaikki uskovat, että Jumala voi halutessaan parantaa.
Hänhän on Jumala, joten Hän voi tehdä, mitä vain haluaa.
Vain pieni osa Kristuksen ruumiista opettaa, -
että Jumala itse asiassa haluaa meidän olevan sairaita.
Jopa ihmiset, jotka eivät ole uudestisyntyneitä, rukoilevat -
epätoivoisessa tilanteessa ja toivovat, että Jumala parantaisi.
Vain harvat kuitenkin vakuuttavat, että Jumala tulee parantamaan.
Minusta on aivan välttämätöntä uskoa, ettei Jumala vain voi parantaa, -
vaan että Hän myös haluaa tehdä sen, jotta saisimme paranemisia.
Seuraava askel on sanoa, että Hän on jo parantanut ja antanut voimansa, -
ja että meillä on valta käyttää sitä.
Nämä ovat radikaaleja väitteitä. Puhuin erään pastorin kanssa, -
joka sanoi, että olen liian radikaali. Hän ei ikinä sanoisi mitään tällaista.
Vain ne, jotka opettavat paranemista radikaalisti, näkevät paranemisia.
Ne, jotka uskovat, että Jumala voi parantaa mutteivät ole varmoja siitä, -
eivät näe kovin paljon paranemisia. Jotain pientä saattaa tapahtua, -
he saattavat joskus vahingossa törmätä paranemiseen.
Ihmisten, jotka opettavat tästä asiasta ja rukoilevat paranemisten puolesta, -
on oltava radikaaleja. Tästä asiasta ei voi tehdä kompromisseja.
1. Joh. 5:14―15: "Ja tämä on se uskallus, joka meillä on häneen, -
että jos me jotakin anomme hänen tahtonsa mukaan, -
niin hän kuulee meitä. Ja jos me tiedämme hänen kuulevan meitä, -
mitä ikinä anommekin, niin tiedämme, -
että meillä myös on kaikki se, mitä olemme häneltä anoneet."
Jos siis pyydämme Jumalan tahdon mukaan, tiedämme saavamme sen.
Monet sanovat, että siinäpä se, mistä voi tietää, mikä on Jumalan tahto.
Jumalan tahto löytyy Raamatusta, ja olen yrittänyt osoittaa sen avulla, -
että Hänen tahtonsa on parantaa. Ihmiset, jotka jo ennalta ajattelevat, -
ettei Jumala paranna, ovat hyökänneet Sanaa vastaan.
Apt. 10:38 sanoo, että Jeesus paransi kaikki perkeleen valtaan joutuneet.
Jeesus ei koskaan sairastuttanut ketään tai kieltäytynyt parantamasta, -
koska Jumala yritti opettaa meille jotain Jeesuksen esimerkin kautta.
Jeesushan on Jumalan täydellinen kuva.
Uskonto on väittänyt, että Paavalin piikki lihassa -
olisi ollut jokin sairaus, jota Jumala ei olisi parantanut, -
muttei Sana niin opeta, päinvastoin.
Olen yrittänyt näyttää Raamatusta, että Jumala haluaa parantaa.
Olen opettanut, että paraneminen toimii tiettyjen lakien mukaan.
Paraneminen ei riipu Jumalasta. Hän on jo valmistanut paranemisen -
ja antanut uskoville saman voiman, jolla Jeesus herätettiin kuolleista.
Se, tuottaako voima paranemisia, ei riipu Jumalasta, -
vaan meistä ja siitä, tunnemmeko nuo uskon lait.
Tuo väite on vastoin tämän päivän uskonnollista opetusta.
Tiedän opettavani eri tavalla, mutta se ei tarkoita, että olisin väärässä.
En halua ylpeillä, vaan saada ihmiset, -
jotka muuten torjuisivat opetukseni, hyväksymään sen.
Saan parempia tuloksia kuin monet.
Olen nähnyt kolmen ihmisen heräävän kuolleista.
Olen parantunut yliluonnollisesti.
Tällä viikolla minuun iski jokin, josta en tiedä, mikä se edes oli.
Hikoilin kylmää hikeä, minua huimasi ja olin lähellä pyörtyä.
Heräsin yöllä ja olin menossa wc:hen, kun kaikki tuo vain iski minuun.
Olin niin uninen, etten aluksi älynnyt tehdä mitään, -
mutta kun tajusin, ettei tuo ollut normaalia, nousin ja puhuin sille.
Viiden minuutin päästä olin kunnossa. Koko juttu kesti korkeintaan vartin.
Minuakin vastaan hyökätään, mutta saan yliluonnollisia tuloksia.
Jos olette eri mieltä tai kritisoitte oppiani, katsokaa tuloksiani.
Te sen sijaan olette aina sairaana. Jos jokin iskisi teihin keskellä yötä -
ja olisitte pyörtyä, olen varma, että se vaikuttaisi teihin viikkoja.
Niin kauan kuin ette saa parempia tuloksia kuin minä, -
teidän kannattaisi suhtautua opetukseeni toisella tavalla.
Ehkä olen radikaali, mutta te olette kesyjä. Suosittelen radikalismia.
Haluan käyttää erästä Markuksen evankeliumin paranemiskertomusta -
havainnollistaakseni joitakin uskoon liittyviä lakeja.
Mark. 5:25―34. "Ja siellä oli nainen, joka oli sairastanut verenjuoksua -
kaksitoista vuotta ja paljon kärsinyt monen lääkärin käsissä -
ja kuluttanut kaiken omaisuutensa saamatta mitään apua, -
pikemminkin käyden huonommaksi. Tämä oli kuullut Jeesuksesta -
ja tuli kansanjoukossa takaapäin ja koski hänen vaippaansa; -
sillä hän sanoi: 'Kunhan vain saan koskettaa edes hänen vaatteitaan, -
niin tulen terveeksi'. Ja heti hänen verensä lähde kuivui, -
ja hän tunsi ruumiissansa, että oli parantunut vaivastaan.
Ja heti kun Jeesus itsessään tunsi, että voimaa oli hänestä lähtenyt, -
kääntyi hän väkijoukossa ja sanoi: 'Kuka koski minun vaatteisiini?'
Niin hänen opetuslapsensa sanoivat hänelle: 'Sinä näet kansanjoukon -
tungeskelevan ympärilläsi ja sanot: 'Kuka minuun koski?'
Mutta hän katseli ympärilleen nähdäksensä, kuka sen oli tehnyt.
Niin nainen pelkäsi ja vapisi, koska hän tiesi, -
mitä hänelle oli tapahtunut, ja tuli ja lankesi maahan hänen eteensä -
ja sanoi hänelle koko totuuden. Mutta Jeesus sanoi hänelle: -
'Tyttäreni, sinun uskosi on tehnyt sinut terveeksi.'
Mene rauhaan ja ole terve vaivastasi.'"
Useimmat uskovat lukiessaan tätä kertomusta, -
että Jeesus Jumalana tiesi kaiken ja siten myös sen, kuka Häneen koski, -
eikä todellisuudessa halunnut edes tietää vastausta kysymykseensä.
Jeesus tiesi vastauksen, Hän antoi vain naiselle tilaisuuden puhua.
Minä en usko noin. Tämä saattaa olla jostakusta vaikea käsittää, -
mutta kun Jeesus syntyi, Hän oli jo syntyessään Herra, -
kuten enkelit lauloivat: "... Vapahtaja, joka on Kristus, Herra..." (Luuk. 2:11)
Hän oli lihaksi tullut Herra ja Jumala heti syntyessään.
Kuitenkin Hän oli myös ihminen, ja Hänen ruumiinsa oli kasvettava.
Luuk. 2:52. "Ja Jeesus varttui viisaudessa ja iässä ja armossa -
Jumalan ja ihmisten edessä."
Jeesus kasvoi ruumiillisesti, mutta myös mieleltään.
Hän ei puhunut hepreaa tai hallinnut jäseniään heti kohdusta tultuaan.
Hän ei osannut kävellä, vaan Hänen piti oppia ryömimään ja syömään, -
kuten meidän kaikkien. Vaikka uskon, että Jeesus oli hengessä Jumala, -
Hänellä oli myös fyysinen ruumis. Se oli synnitön, mutta silti fyysinen.
Hänen oli vartuttava iässä ja viisaudessa ja kasvettava.
Hänen oli kasvettava viisaudessa, eli Hänen aivojensa oli kehityttävä.
Uskon, että kun Jeesus kysyi: "Kuka minuun koski?"
se ei ollut retorinen kysymys tai tapa antaa naiselle puheenvuoro, -
vaan Hän todella halusi kuulla, kuka Häneen koski, koska ei tiennyt sitä.
Nainen ei aluksi tullut esiin, ja sille on syynsä.
Mooseksen lain mukaan verenvuotoa sairastava oli epäpuhdas.
Kaikki, joita tällainen henkilö kosketti, tulivat epäpuhtaiksi, -
samoin kaikki, minkä päällä hän istui. Näiden puhtaussäännösten vuoksi -
epäpuhtaan ihmisen piti huutaa ihmisten parissa kulkiessaan: -
"Epäpuhdas!", jotta ihmiset osaisivat väistää eivätkä saastuisi.
Nainen oli suuressa väkijoukossa, jossa hän pakosta koski moniin -
siitä huolimatta, että oli epäpuhdas.
Jos hän paljastaisi ongelmansa, hänet saatettaisiin kivittää.
Luultavasti siksi hän empi tulla esiin ja kertoa totuuden.
Jeesus tunsi voiman itsessään. Voisin puhua tästä pitkään, -
sillä kaikki eivät ole kokeneet Jumalan voiman virtaamista lävitseen, -
mutta sen voi tuntea. Sen voi jopa ohjata vaatteeseen (Apt. 19:11―12).
Jumalan voiman voi tuntea, ja Jeesus tunsi, että Hänestä lähti voimaa -
ja tiesi, että joku oli koskenut Häneen. Opetuslapset ihmettelivät sitä, -
hehän olivat väkijoukossa. Sana "tungeskella" tarkoittaa, -
että ihmiset yrittivät tarttua Häneen saadakseen Hänestä voimaa, -
mutta he eivät koskeneet Häneen uskossa.
Tämä on hieno esimerkki uskoon liittyvistä laeista.
Ohjelmiani seuranneet muistavat, että olen käyttänyt sähköä -
esimerkkinä luonnonlaista. Samoin on paranemiseen liittyviä lakeja.
Jotkut pystyvät koskettamaan sähköjohtoa vahingoittumatta, -
koska eivät ole yhteydessä maahan. Joskus näkee lintuja istumassa -
sähkölinjojen päällä, mutta ne eivät saa sähköiskua, -
koska eivät ole yhteydessä maahan. Jos taas ihminen kiipeää sinne -
sähkötolppaa pitkin ja koskee samaan sähkölinjaan, hän saa sähköiskun.
Lait määrittävät sen, miksi sähkö virtaa toisiin ja toisiin taas ei.
Ei sähköyhtiö päätä, että koska se ei pidä jostakusta, -
tämä saa sähköiskun ja kuolee, kun taas joku toinen on suosiossa -
ja saa elää. Ei, sähkö vain toimii tiettyjen lakien mukaan.
Samoin Jumalan voima virtaa tiettyjen lakien mukaan.
Monet koskettivat Jeesusta yrittäen saada Hänestä irti voimaa, -
mutta voima ei virrannut heihin, koska he eivät uskoneet.
Nainen taas uskoi. "Tyttäreni, sinun uskosi on tehnyt sinut terveeksi."
Ei Jeesuksen usko, vaan naisen. Nainen toimi niin vahvassa uskossa, -
että kun hän koski Jeesuksen viittaan, voima virtasi häneen, -
koska Jumalan voitelu virtaa tiettyjen lakien mukaan.
Olen kuullut joidenkin opettavan tästä ja puhuvan juutalaisista tavoista, -
kuten rukouksen viitasta ja että nainen itse asiassa koskettikin sellaista -
ja tarttui kiinni Raamatun lupauksiin. En tiedä näistä asioista tarpeeksi -
sanoakseni siihen juuta tai jaata, mutta joskus ihmiset uppoutuvat -
liiaksi perinteisiin ja muihin Raamatun ulkopuolisiin asioihin -
sanoen, että totuutta on myös Raamatun ulkopuolella.
Niin on, television toimintaa ei kerrota Raamatussa, ja silti käytän sitä, -
mutta en tee oppia tai saarnaa Raamatun ulkopuolisista asioista.
En puhu juutalaisten perinteestä, jota ei edes tunneta Raamatun ajoista asti.
Ihmiset vetävät johtopäätöksensä uudemmista juutalaisten perinteistä.
En ole täysin sitä vastaan, mutta minusta heiltä menee ohi -
tämän tekstin olennaisin asia, eli se, että monet koskettivat Jeesusta, -
mutta vain yksi koski Häntä uskossa. Kun kosketamme Häntä uskossa, -
Jumalan voima virtaa ja ihmeitä tapahtuu, aivan samoin kuin -
sähkö virtaa johdoista, jos olemme yhteydessä maahan.
Ensimmäinen asia tekstistä oli siis se, että kun Jeesus kysyi, -
kuka Häntä kosketti, Hän ei tiennyt vastausta. Tämä on tärkeää, -
koska yritän selittää, ettei se, paranemmeko, riipu Jumalasta.
Jeesus on jo ostanut meille paranemisen ja laittanut meihin -
saman voiman, jolla Hänet herätettiin kuolleista. Jumala on tehnyt osansa.
Nyt meidän on yhdistettävä johdot toisiinsa, luotava yhteys, -
annettava Jumalan voiman virrata meistä ulos.
On otettava selvää, mitä nuo lait ovat. Teksti kuvaa periaatetta hyvin, -
koska inhimillisyytensä rajoittamana Jeesus ei ennalta nähnyt naista -
eikä siten voinut punnita häntä ja hänen pitkää kärsimystään.
Hän ei ajatellut riskiä, jonka nainen otti tullessaan väkijoukkoon.
Jeesus ei siis parantanut naista, koska tämän tarina olisi koskettanut Häntä.
Nainen vain kosketti Häntä, ja Hänestä virtasi voimaa, -
vaikkei Hän tiennyt, kuka se oli, eikä varmasti arvioinut naisen pyhyyttä -
tai mitään muutakaan hänessä. Voima vain virtasi, -
koska se toimii lakien mukaan. Jos tartun sähköjohtoon, -
sähköyhtiö ei arvioi minua ja päätä, saanko sähköiskun vai en, -
koska sähkö toimii lakiensa mukaan ja tappaa minut, jos olen maadoitettu.
Myös Jumalan voima toimii lakien mukaan, ja tämä on yksi niistä.
Voima virtasi Jeesuksesta, ja Hän huomasi sen.
Hän tunsi, että voimaa lähti, mutta ei tiennyt, kuka Häntä kosketti, -
joten Hän ei tehnyt päätöstä siitä, oliko nainen arvollinen parantumaan.
Minusta tämä on todella hienoa. Tiedän, että jotkut katselijoista -
ovat rukoilleet itsensä tai muiden puolesta, ehkä jonkun, joka kuoli.
Uskoitte, että Jumala halusi parantaa ja teitte kaiken, mitä osasitte tehdä, -
ja teillä on kiusaus loukkaantua Jumalalle, koska Hän ei parantanut.
Monesti ongelmana ei ole vain se, että ihminen menettää rakkaansa.
Siitäkin on toki vaikea selvitä, -
mutta jos joku meille rakas kuolee autokolarissa, -
joka on vain onnettomuus, johon meillä ei ole osaa eikä arpaa, -
emme edes olleet paikalla, kaipaamme häntä toki -
ja tarvitsemme Jumalan voimaa selvitäksemme surusta.
Jos taas joku on sairas, ja käytämme uskoamme -
ja julistamme Jeesuksen nimessä hänelle terveyttä, mutta hän kuolee, -
joudumme selviämään surun lisäksi siitä, -
että rukoilimme ja uskoimme Jumalan sanoneen parantavansa hänet, -
mutta paranemista ei tapahtunut.
Meidän on pohdittava, mitä teimme väärin ja miksi epäonnistuimme.
Onko Jumala vihainen minulle? Se tekee asiasta vielä tuskallisemman.
Siksi sitä on vaikea käsitellä.
Se ei kuitenkaan ole henkilökohtaista. Jumala ei kieltäytynyt parantamasta, -
vaan on lakeja jotka säätelevät Jumalan voiman virtaamista.
Jos emme tiedä näitä lakeja, on selvää, -
ettemme näe Jumalan voiman toimivan.
Emme näe tuon ihmisen paranevan. Tämä on vastaus moniin kysymyksiini.
Olen kertonut tämän tarinan ennenkin. Olin kerran epävirallisesti kihloissa -
erään tytön kanssa. Seurustelimme ja olimme todella läheisiä.
Tytön vanhemmat kertoivat Punaiselle ristille kihlauksesta, -
ja minut kutsuttiin kotiin Vietnamista. Olin hänen kanssaan, kun hän kuoli.
Rukoilimme ja yritimme uskoa, että hän paranisi.
Uskoimme todella, että Jumala halusi hänet terveeksi.
Hänen kuolemansa jälkeen olimme hotellihuoneessa kaksi tuntia -
rukoillen ja uskoen, että hänet herätettäisiin kuolleista.
Lopulta lääkärit uhkasivat jo soittaa poliisin. Hautajaisissakin -
odotimme hänen heräävän, mutta niin ei tapahtunut.
Kävin läpi kaikki ne tunteet, jotka tekin, jotka vastustatte opetustani -
siitä, että Jumala haluaa parantaa, koette, mutta eräs asia auttoi minua.
En osannut perustella sitä niin hyvin kuin nyt, mutta tiesin vain, -
ettei Jumala epäonnistunut, vaan oli jokin syy, kuin laki, -
jota emme jostain syystä ymmärtäneet emmekä saaneet luotua yhteyttä.
Jollain tavalla meidän täytyi tehdä yhteistyötä paholaisen kanssa.
Nyt, 40 vuoden kuluttua, voisin nimetä kymmenittäin virheitä, joita teimme.
Tyttö oli mm. pyytänyt Jumalalta, että saisi syövän ja kuolisi.
Miksi kukaan tekisi niin? Sen ajan uskonnollisen opetuksen vuoksi.
On monta syytä, miksi tuo tapahtui, mutta silloin en tiennyt mitään niistä.
Tein kaiken, minkä osasin tehdä, ja tietääkseni tyttö ja hänen perheensä -
tekivät kaikkensa, ja uskoimme niin hyvin kuin osasimme.
Kiitos Jumalalle, tiesin kuitenkin sen, ettei Jumala epäonnistunut.
Hautajaisten jälkeen sanoin, ettei tämä ollut Jumalan tahto.
Muut sanoivat, että olipas, me vain erehdyimme. Jumala ei aina paranna.
Väitin vastaan, ja he sanoivat: "Mitä oikein puhut?
Väitätkö, ettei Jumala hallitse kaikkea, ettei Hän ole kaikkivaltias?
Väitätkö, että paholainen voitti Hänet?" En tiennyt mitään muuta, -
tiesin vain, ettei Jumala halunnut hänen kuolevan.
Välimme menivät poikki, koska ihmiset luulivat, -
että halvensin Jumalaa. Se ei ollut tarkoitus, -
sanoin vain, että täytyi olla olemassa jokin syy, joitakin lakeja, -
joita on noudatettava, emmekä osanneet tehdä sitä.
Jumala ei halunnut hänen kuolevan. Tästä on tullut minulle totuus.
Kului kolme vuotta, ennen kuin aloin ymmärtää joitakin noista laeista, -
jotka säätelevät paranemista, mutta kiitos Herralle, tuo tieto -
esti minua katkeroitumasta ja pysähtymästä paikalleni.
Monet heistä, jotka olivat mukana tuossa tilanteessa, -
ovat edelleen samassa tilanteessa. Heidän hengellinen kasvunsa loppui, -
koska he yrittivät kaikkensa, mutta Jumala ei halunnut parantaa.
Heistä Jumalan tahtoa ei voi tietää.
Jos alat ymmärtää, että Jumala haluaa parantaa ja että on lakeja, -
jotka säätelevät Hänen voimansa virtaamista, se muuttaa elämäsi.
Jatkan tästä ensi viikolla. Aikamme on lopussa, mutta pyydän -
että kuuntelet mainoksia siitä, miten voit tilata kaikkia opetuksiani.
Andrewin opetus "Jumala haluaa parantaa sinut" on saatavilla -
uutena kirjana. Sen tilauskoodi on T-330. Soita tai tilaa netistä.
Opetus on saatavilla myös harjoituskirjana, koodi T-430.
Koko opetus on saatavissa myös cd- tai dvd-levyillä -
siinä muodossa kuin se on lähetetty televisiossa.
Cd-sarjan tilauskoodi on T-1036C ja dvd-sarjan T-1036D.
Voit myös tilata kirjan, harjoituskirjan ja levyt pakettina.
Pakettiin kuuluu opetus cd- tai dvd-muodossa, -
uusi kirja ja harjoituskirja -
sekä "Healing Journeys" osat 1 ja 2 ja "Healing Scriptures" -levy.
Paketin listahinta on 68 puntaa, mutta tarjoamme sen 50 punnalla.
Paketin tilauskoodi on T-4505.
Muista valita joko cd- tai dvd-levyt.
Sarjan neljäs osa, joka käsittelee uskon lakeja, -
on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Voit tilata materiaaleja puhelimitse luottokortilla.
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta
Internet-sivultamme voit tilata materiaaleja ympäri vuorokauden.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on perheleirillä Englannissa 28.―31.5.2010 -
ja kesäkonferenssissa Colorado Springsissä 28.6.―2.7.2010.
Haluan kutsua teidät mukaan perheleirillemme 28.―31.5.
Leiri kestää perjantaista maanantaihin.
Pidämme perheleirin Stoneleigh Parkissa.
Olen innoissani tästä. Odotamme leirille paljon väkeä.
Leiri kestää neljä päivää. Wendell Parr palvelee siellä kanssani.
Dave Hinton, aito cowboy palvelee musiikissa.
Leiristä tulee hieno, ja meillä on useita majoitusvaihtoehtoja.
Leirin nettisivujen osoite näkyy ruudulla.
Sieltä saat lisää tietoa leiristä. Voit myös soittaa toimistoomme.
Muista nämä päivät, ne ovat vapaapäiviä Englannissa.
28.―31.5. Stoneleigh Parkissa.
Lisää tietoa Andrewin tapahtumista -
on osoitteessa www.awme.net
Andrew Wommack -uutisia
Tämä opettaja aloitti sanomalla Jumalan rakkaudesta ja armosta.
Vuosia hän kopioi kasetteja kotonaan.
Hän opetti radiossa ja jakoi opetuksiaan ilmaiseksi.
Myöhemmin vapaaehtoisille ja työntekijöille tarvittiin tilat.
Työ kasvoi, ja seuraavakin 1 000 neliön rakennus kävi pieneksi, -
kun raamattukoulu ja tv-työ aloitettiin.
Tänään 10 200 neliömetrin rakennus on käymässä pieneksi.
Olemme ostaneet maata uudelle rakennukselle, mutta sanoma pysyy.
Se on evankeliumin totuus.
Yksityiskohtaisempi tarina on nettisivuillamme.
Investoi sanomaan Jumalan ehdottomasta rakkaudesta ja armosta.
Muuta elämäsi. Muuta maailma.
Suomennos: Anni Lähteenmäki